﻿ Former Ranbaxy and Fortis healthcare promoter Shivinder singh filed case against his brother Malvinder in NCLT फोर्टिस हेल्थकेयर के पूर्व प्रोमोटर शिविंदर सिंह ने अपने भाई मालविंदर को कारोबार से अलग कर केस किया | Business News in Hindi
फोर्टिस हेल्थकेयर के पूर्व प्रोमोटर शिविंदर सिंह ने अपने भाई मालविंदर को कारोबार से अलग कर केस किया
Updated Dec 07, 2018 | 12:51 IST | भाषा
Shivinder Singh: फोर्टिस और रैनबैक्सी के पूर्व मालिक भाइयों शिविंदर सिंह और मलविंदर सिंह में विवाद हो गया है। शिविंदर ने मलविंदर को कारोबार से अलग कर केस लगा दिया है।
दोनों भाईयों में विवाद। | &nbspतस्वीर साभार:&nbspBCCL
नई दिल्ली: फोर्टिस हेल्थकेयर के पूर्व प्रवर्तक शिविंदर सिंह ने मंगलवार को कहा कि उन्होंने अपने बड़े भाई मालविंदर मोहन सिंह और रेलिगेयर के पूर्व प्रमुख सुनील गोधवानी के खिलाफ राष्ट्रीय कंपनी विधि न्यायाधिकरण (एनसीएलटी) में अपील की है। इसके साथ ही उन्होंने अपने बड़े भाई को कारोबारी भागीदारी से भी अलग कर दिया है। शिविंदर कुछ समय पहले राधास्वामी संत्संग ब्यास में चले गए थे।
फोर्टिस के मलविंदर सिंह ने शिविंदर पर हमले का आरोप लगाया, दोनों भाईयों में झगड़ा, वीडियो देखें
शिविंदर सिंह ने एक वक्तव्य में कहा, ‘मैंने मालविंदर और सुनील गोधवानी के खिलाफ एनसीएलटी में मामला दायर किया है। यह मामला आरएचसी होल्डिंग, रेलिगेयर और फोर्टिस में उत्पीड़न और कुप्रबंधन को लेकर दायर किया गया है।’ उनके मुताबिक मालविंदर और गोधवानी के सामूहिक और जारी कार्रवाइयों से कंपनियों और शेयरधारकों के हितों को नुकसान हुआ है।
उन्होंने कहा कि वह लंबे समय से यह कार्रवाई करना चाहते थे लेकिन इस उम्मीद में रुके हुए थे कि सद्बुद्धि आएगी और पारिवारिक विवाद का एक नया अध्याय नहीं लिखना पड़ेगा। इस बारे में फिलहाल मालविंदर सिंह से कोई टिप्पणी नहीं ली जा सकी। दोनों भाईयों में आपसी विवाद रैनबैक्सी को दायचा सैंक्यो को बेचेने के बाद पनपा था।
दोनों भाईयों ने उस समय कंपनी को 4.6 अरब डॉलर में बेचा था। आज के समय में रुपए में इसकी कीमत करीब 32 हजार करोड़ रुपए है। बाद में रैनबैक्सी को दायची सैंक्यो ने भारतीय कंपनी सनफार्मा को घाटा खाकर बेचा था। शिविंदर और मालविंदर दोनों ही भाईयों को फोर्टिस के बोर्ड से बाहर किया जा चुका है।